Madeleine Albright

Madeleine Korbel Albright (født Marie Jana Korbelová; 1937–2022) var en amerikansk demokratisk politiker. Hun var den annen utenriksminister i Bill Clintons regjering og den 64. i amerikansk historie. Albright var også professor ved Edmund A. Walsh School of Foreign Service ved Georgetown University.

I 1993 ble hun utpekt som USAs FN-ambassadør. Albright ble utnevnt til utenriksminister av president Bill Clinton 5. desember 1996, og ble enstemmig godkjent av senatet. Hun tiltrådte 23. januar 1997. Albright var USAs første kvinnelige utenriksminister.

Hun ga ut sin selvbiografi Madam Secretary: A Memoir i 2003, og The Mighty and the Almighty: Reflections on America, God, and World Affairs i 2006 og Memo to the President Elect: How We Can Restore America's Reputation and Leadership i 2008.

 Tidlige leveår 
Albright ble født Marie Jana Korbelová (tsjekkisk uttale: [ˈmarɪjɛ ˈjana ˈkorbɛlovaː]) i distriktet Smíchov i byen Praha, Tsjekkoslovakia, den 15. mai 1937. Hennes far, Josef Korbel, var en tsjekkoslovakisk diplomat og var en aktiv støttespiller av Tsjekkoslovakias første demokrati representert av Tomáš Masaryk og Edvard Beneš.Michael Dobbs: Josef Korbel's Enduring Foreign Policy Legacy , The Washington Post, side A05, 28. desember 2000 Hun var hans første barn med hans jødiske kone Anna Spieglová, som senere også fikk datteren Katherine og sønnen John. 

Da Albright ble født, tjenestegjorde faren som attaché ved den tsjekkoslovakiske ambassaden i Beograd. Signeringen av Münchenavtalen i 1938 og innlemmelsen av Böhmen og Mähren i det tredje rike i mars 1939, førte til at familien måtte flykte på grunn av sine kontakter med Edvard Beneš.Madam Secretary, 2003, side 8-9 Albrights foreldre konvertert  England fra jødedommen til den katolske kirke i 1941.Ari Beker:  Choosing to remain a 'forced convert', Haaretz, 12. oktober 2006 Albright tilbragte krigsårene i England, mens faren arbeidet for Beneš' tsjekkoslovakiske eksilregjering. De bodde først i Kensington Park Road i Notting Hill i London, der de oppholdt seg under den verste delen av blitzen. Senere flyttet de til Beaconsfield, og deretter til Walton-on-Thames i Surrey, sør for London.Madam Secretary, 2003, side 9-11 I England deltok den unge Albright som et flyktningebarn i en film som var laget for å fremme sympati for Londons flyktninger.Madam Secretary, 2003, side 9

Albright, somble oppdratt som katolikk fordi foreldrene hadde konvertert av sikkerhetsgrunner før andre verdenskrig, konverterte til den episkopale kirke i USA ved sitt bryllup i 1959. Hun visste ikke før sent i sitt liv at foreldrene var jødiske, og at 23 av hennes jødiske slektninger i Tsjekkoslovakia ble utslettet under holocaust, deriblant tre av hennes besteforeldre.Michael Dobbs: Albright's Family Tragedy Comes to Light, The Washington Post, 4. februar 1997, side A01

Etter det tredje rikets fall og sammenbruddet til Riksprotektoratet Böhmen-Mähren, flyttet Albright og hennes familie tilbake til Praha, hvor de ble tildelt en luksuriøs leilighet i distriktet Hradčany. Korbel ble deretter utnevnt til Tsjekkoslovakias ambassadør i Den sosialistiske føderale republikken Jugoslavia, og familien flyttet senere til Beograd. Under oppholdet var Korbel bekymret for at datteren skulle bli indoktrinert i marxisme i den jugoslaviske skolen. Han ansatte derfor en guvernante som lærerinne, og sendte henne senere til Prealpina Institut pour Jeunes Filles i Chexbres, ved Genfersjøen i Sveits.Madam Secretary, 2003, side 15 Der lærte hun fransk og tok navnet Madeleine, som var den franske versjonen av Madlenka, hennes tsjekkiske kallenavn.Madam Secretary, 2003, side 4

I 1948 tok det tsjekkoslovakiske kommunistpartiet over makten i Tsjekkoslovakia, og som en erklært motstander av kommunismen ble Korbel tvunget til å forlate sin stilling.Madam Secretary, 2003, side 17 Han fikk senere en stilling i en FN-delegasjon til Kashmir, og sendte familien til USA, via London, for å vente på ham når han ankom for å levere sin rapport til FN-hovedkvarteret, som den gangen befant seg i Lake Success i New York. Familien ankom New York City, New York, i november 1948, og slo seg først ned i Great Neck på Long Island.Madam Secretary, 2003, side 18 Korbel søkte om politisk asyl med den begrunnelse at han som motstander av kommunismen ville leve i fare i Praha.Madam Secretary, 2003, side 19-20 Med hjelp fra Philip Mosely, professor i russisk ved Columbia University i New York City, fikk Korbel en stilling innenfor ledelsen av institutt fot statsvitenskap ved University of Denver i Denver, Colorado.Madam Secretary, 2003, side 20 Der ble han dekanus ved universitetets Josef Korbel School of International Studies, og ble senere lærer for den fremtidige utenriksministeren i USA, Condoleezza Rice.

 Livet i USA 
Albright tilbragte ti år i Denver, og tok avgangseksamen ved Kent Denver School i Cherry Hills Village i 1955, der hun grunnla skolens klubb for internasjonale relasjoner og ble dens første president.Madam Secretary, side 24 Hun studerte statsvitenskap ved Wellesley College i Wellesley, Massachusetts, og tok avgangseksamen i 1959.Madam Secretary, side 47 Hennes avhandling dreide seg om den tsjekkiske kommunisten Zdeněk Fierlinger.Madam Secretary, side 43 I 1957 ble hun amerikansk statsborger og ble medlem av College Democrats of America.Madam Secretary, side 34-35

I Denver arbeidet hun for The Denver Post. Der møtte hun Joseph Medill Patterson Albright, nevø av Alicia Patterson som var redaktør av Newsday og kone til filantropen Harry Frank Guggenheim.Madam Secretary, 2003, side 36 De giftet seg i 1959, like før hennes avgangseksamen i Wesseley.

Ekteparet bodde først i Rolla, Missouri, mens ektemannen tjenestegjorde i forsvaret i Fort Leonard Wood.Madam Secretary, 2003, side 22 På denne tiden arbeidet hun for Rolla Daily News.

I januar 1960 flyttet ekteparet til hans hjemby, Chicago i Illinois, der han arbeidet som journalist for Chicago Sun-Times, og Albright arbeidet som billedredaktør for Encyclopædia Britannica.Madam Secretary, 2003, side 49-50 I 1961 begynte  Joseph Albright å arbeide for Newsday i New York City, og ekteparet flyttet til Garden City på Long Island.Madam Secretary, 2003, side 52 Dette året fikk Madeleine to tvillingdøtre, Alice Patterson Albright og Anne Korbel Albright. Albright begynte å studere russisk ved Hofstra University i Hempstead, New York.

I 1962 flyttet familien til Georgetown i Washington, DC.  Albright begynte å studere internasjonale relasjoner og fortsatte å studere russisk ved Paul H. Nitze School of Advanced International Studies i Washington, DC.Madam Secretary, 2003, side 54

I 1963 døde Alicia Patterson, og familien vendte tilbake til Long Island.Madam Secretary, 2003, side 55 Albright fikk en ny datter, Katherine Medill Albright, i 1967, og fortsatte sine studier ved Columbia Universitys Department of Public Law and GovernmentMadam Secretary, 2003, side 56 (senere omdøpt til political science department innenfor School of International and Public Affairs, Columbia University). Hun fikk et diplom i russisk, en Masters of Arts og en filosofisk doktorgrad, der hun skrev om Sovjetunionens diplomater og journalistenes rolle under Prahavåren i 1968.Madam Secretary, 2003, side 56, 59, 71 Hun tok også et kurs gitt av Zbigniew Brzezinski, som senere ble hennes sjef ved USAs nasjonale sikkerhetsråd.Madam Secretary, 2003, side 57

 Karriere 
Albright vendte tilbake til Washington i 1968, og pendlet til Colombia for sin doktorgrad i filosofi, som hun fikk i 1975.Madam Secretary, 2003, side 71 Hun begynte en pengeinnsamling for datterens skole, noe som førte til flere posisjoner innenfor ulike skoleråd.Madam Secretary, 2003, side 63-66

I 1972 ble hun invitert til å organisere en pengeinnsamling i Maine til Edmund Muskie i hans forsøk på å nomineres som presidentkandidat for Det demokratiske partiet.Madam Secretary, 2003, side 65 Dette bekjentskapet førte til at hun ble Edmund Muskies primære juridiske rådgiver i 1976.Scott, A.O.: Madeleine Albright: The Diplomat Who Mistook Her Life for Statecraft, Slate, 25. april 1999

Etter Jimmy Carters seier under presidentvalget i USA 1976, ble Albrights tidligere lærer, professor Brzezinski, utnevnt til rådgiver i National Security Agency, og i 1978 rekrutterte han Albright til å arbeide i West Wing som liaison mellom National Security Council og Kongressen

Etter Carters tap mot Ronald Reagan i presidentvalget i USA 1980, fortsatte hun ved Woodrow Wilson International Center for Scholars ved Smithsonian Institution i Washington, D.C., hvor hun ble tildelt penger for et forskningsprosjekt.Madam Secretary, 2003, side 91 Hun valgte å skrive om dissidenter blant journalister i Polen, som var involvert i fagforeningen Solidaritet. Solidaritet var på denne tiden i sin spede begynnelse, men var i ferd med å tiltrekke seg internasjonal oppmerksomhet. Hun reiste til Polen for å fortsette sin forskning, og intervjuet dissidenter i Gdańsk, Warszawa og Kraków.Madam Secretary, 2003, side 92 Da hun vendte tilbake til Washington, erklærte hennes ektemann at han kom til å skille seg fra henne, til fordel for en annen kvinne.Madam Secretary, 2003, side 94

Albright ble medlem av den akademiske ledelsen ved Georgetown University i Washington, D.C., i 1982, hvor hun spesialiserte seg på østeuropeiske studier.Madam Secretary, 2003, side 99 Hun ledet også universitetets program for kvinner i global politikk.Madam Secretary, 2003, side 100

Hun var også en sentral rådgiver for Det demokratiske partiet i utenrikspolitiske spørsmål, og var rådgiver for presidentkandidatene Geraldine Ferraro i 1984 og Michael Dukakis i 1988.Madam Secretary, 2003, side 102-104

Under presidentvalget i USA 1992 vant Bill Clinton, og med Det demokratiske partiet tilbake i Det hvite hus, ble Albright ansatt for å håndtere overgangen til den nye administrasjonen ved National Security Council.Madam Secretary, 2003, side 127

I januar 1993 ble hun utnevnt av Clinton som USAs FN-ambassadør.Madam Secretary, 2003, side 131

Albright ble i 2012 tildelt Presidentens frihetsmedalje.«Obama honours 13 with Medal of Freedom at White House», BBC News, 30. mai 2012. I 1998 ble hun innvotert i National Women's Hall of Fame.

 Referanser 

 Litteratur 
 Albright, Madeleine K.: Madam Secretary: a biography of Madeleine Albright, St. Martin's Press, 1997, ISBN 0312304692, ISBN 978-0312304690; 2. utgave St. Martin's Griffin, 1999, ISBN 0312195052, ISBN 978-0312195052; 3. utgave, Miramax Books, University of Michigan, 16. september 2003, ISBN 0786868430, ISBN 978-0786868438

 Eksterne lenker 



  Offisiell biografi på State Department site (Utenriksdepartementet)
  Biografi i National Women's History Project
  Robert J. Nebel intervju med Madeleine Albright 

Kategori:USAs utenriksministre
Kategori:Bill Clintons regjering
Kategori:Ambassadører fra USA
Kategori:USAs FN-ambassadører
Kategori:Alumni fra Johns Hopkins University
Kategori:Presidentens Frihetsmedalje
Kategori:National Women's Hall of Fame
Kategori:Personer fra Praha
Kategori:Personer fra London
Kategori:Personer fra Walton-on-Thames
Kategori:Personer fra Arapahoe County i Colorado
Kategori:Personer fra Great Neck
Kategori:Personer fra USA født i Tsjekkoslovakia